als_Latn dik_Latn tur_Latn
Me anë të një deklarate, sot ka reaguar zyrtarisht edhe skuadra e Bylisit, për cështjen e lojtarit Peter Olainka. Drejtuesit ballshiot kanë depozituar sot ankimimin në FSHF, ku kërkohet dënimi i skuadrës së Kukësit. Arsyeja e këtij ankimimi nga drejutuesit e skuadrës së Bylisit, është se kuksianët kanë firmosur kontratë me lojtarin, duke e ditur mjaft mirë se Peter ishte lojtar i Bylisit konform të gjitha rregullave.
Deklaratë zyrtare për çështjen “Peter”
“Jemi të dëtyruar të dalim me një qëndrim zyrtar në lidhje me ish-lojtarin tonë, Oladeji Peter Olayinka!
Sot kemi depozituar në FSHF ankimimin në lidhje me kontartën që ekipi i Kukësit lidhi me Peterin duke ditur që lojtari ishte i joni konform të gjitha ligjeve në fuqi dhe me kontratë të rregullt.
Për këtë, ne kërkojmë dënimin e Futboll Klub Kukës për shkelje të të drejtave të transferimit të lojtarëve, si dhe dëmshpërblim për Futboll Klub Bylis, pasi i ka marrë një lojtar duke e ditur që ky kishte kontratë me ne.
Të gjitha deklarimet e tjera të Futboll Klub Kukësit nuk qëndrojnë, pasi ka bërë shkelje dhe për këtë dhe do të përballet me organet kompetente në të gjitha shkallët e gjykimit që ka Federata Shqiptare e Futbollit.
Jemi të vendosur ta çojmë këtë çështje deri në pikën e fundit!
Drejtësinë do ta kërkojmë deri në fund dhe në çdo pikë të saj.
Kujtojmë që lojtari ka ardhur te ne nën mbikqyrjen e një kujdestari dhe ka nënshkruar kontratë të rregullt pune. I pranuar nga FSHF-ja dhe nga organet e tjera të pranimit të emigrantëve në Republikën e Shqipërisë.
Peter ka luajtur me ekipet Bylis U-17 dhe Bylis U-19, gjithashtu dhe me ekipin e të rriturve në Superligë dhe në Kupën e Shqipërisë pa patur asnjë lloj problemi.
Transferimi te Futboll Klub Skënderbeu është bërë konform të gjitha rregullave dhe kundrejt pagesës që klubi korçar i bëri klubit tonë.
Ju faleminderit!
Zyra për shtyp!”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn